**Ministru kabineta noteikumu projekta „Iepriekšējās darbības pārbaudes veikšanas kārtība, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Iepriekšējās darbības pārbaudes veikšanas kārtība, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtība” (turpmāk – projekts) mērķis ir noteikt iepriekšējās darbības pārbaudes veikšanas kārtību, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtību atbilstoši Komisijas 2015.gada 5.novembra īstenošanas regulas (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – regula Nr.2015/1998) prasībām.  Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par aviāciju” 57.1 panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā veic iepriekšējās darbības pārbaudes, regulē likuma „Par aviāciju” 57.1 pants un līdz 2020.gada 31.decembrim regulēja Ministru kabineta 2013.gada 30.jūlija noteikumi Nr.460 “Iepriekšējās darbības pārbaudes veikšanas kārtība un lidostas caurlaides izsniegšanas un anulēšanas kārtība” (turpmāk – noteikumi Nr.460).2020.gada 3.decembrī tika pieņemts likums “Grozījumi likumā „Par aviāciju””, kas groza 57.1 pantu, lai nodrošinātu atbilstību regulas Nr. Nr.2015/1998 prasībām, kas grozīta ar Komisijas 2019.gada 23.janvāra Īstenošanas regulu (ES) 2019/103 par Īstenošanas regulas (ES) 2015/1998 grozījumiem, kas attiecas uz dažu aviācijas drošības pasākumu precizēšanu, saskaņošanu un vienkāršošanu, kā arī pastiprināšanu (turpmāk – regula Nr.2019/103),.Uz pašreizējo brīdi nav nacionālā tiesiskā regulējuma par iepriekšējās darbības pārbaudes veikšanas kārtību, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtību.Ministru kabineta noteikumu projektā „Iepriekšējās darbības pārbaudes veikšanas kārtība, civilās aviācijas gaisa kuģa apkalpes locekļa identitātes kartes un lidostas identitātes kartes izsniegšanas un anulēšanas kārtība” (turpmāk – projekts) salīdzinājumā ar noteikumiem Nr.460 būtiskākās izmaiņas ir sekojošas:Latvijas Republikā iepriekšējās darbības pārbaude ir jāveic aptuveni 400 darba devējiem un līdzšinējā tās izpildes kārtība nebija vienveidīga, un, it īpaši - nelieliem komersantiem, ne vienmēr atbilda normatīvajām prasībām. Tāpēc projekta II daļā precizēta standarta iepriekšējās darbības pārbaudes veikšanas kārtība, kā arī paredzēts, ka Civilās aviācijas aģentūra izstrādā rekomendējamu tipveida iepriekšējās darbības pārbaudes procedūru pielietošanai darba devējiem.Noteikumu Nr.460 2. punktā bija noteikts, ka valsts iestāžu amatpersonām, kurām nepieciešama lidostas pastāvīgā caurlaide pienākumu pildīšanai lidostas teritorijā, nav nepieciešams veikt iepriekšējās darbības pārbaudi.Tā kā šī norma neatbilda Īstenošanas Regulas (ES) 2015/1998 prasībām, noteikumu projekta 17. punkts paredz, ka valsts iestāžu darbiniekiem un amatpersonām pirms lidostas identitātes kartes saņemšanas ir veicama standarta iepriekšējās darbības pārbaude.Šī Norma paredz, ka valsts amatpersonu darbā vai dienestā pieņemšanas kārtība valsts iestādēs ir atzīstama par līdzvērtīgu regulas Nr.2015/1998 prasībām.Pretējā gadījumā šā noteikumu projekta prasību ieviešanai būtu nepieciešams būtiski mainīt darbā vai dienestā pieņemšanas kārtību vairākās valsts iestādēs, kā Valsts robežsardzē, Valsts ieņēmumu dienesta Muitas pārvaldē, Valsts policijā un citās iestādēs, kuru amatpersonas strādā Latvijas Republikas lidostās.2019. gadā pieņemtie Īstenošanas Regulas (ES) 2015/1998 grozījumi izvirza dalībvalstīm jaunu prasību veikt pastiprinātu iepriekšējās darbības pārbaudi vairākām civilās aviācijas personāla kategorijām, tai skaitā: lidostas identitātes karšu un gaisa kuģu apkalpes locekļu identitātes karšu saņēmējiem.Atbilstoši grozījumiem likuma „Par aviāciju” 57.1 pantā šo pārbaudi Latvijas Republikā veic Valsts drošības dienests un noteikumu projekta III daļā tiek noteikta kārtība pastiprinātās iepriekšējās darbības pārbaudes veikšanai “Par aviāciju” 57.1 panta trešajā daļā noteiktajam personu lokam.Īstenošanas Regulas (ES) 2015/1998 grozījumi paredz stingrākas prasības atkārtotās iepriekšējās darbības pārbaudes veikšanai, it sevišķi tām personām, kam sākotnēji veicama pastiprinātā iepriekšējās darbības pārbaude.Līdz šim visām personāla kategorijām atkārtotā iepriekšējās darbības pārbaude bija jāveic reizi piecos gados, bet turpmāk saskaņā ar regulas grozījumiem dalībvalstīm ir iespēja izvēlēties, vai nu veikt šādu atkārtotu pārbaudi katru gadu, vai arī ieviest Īstenošanas Regulā (ES) 2015/1998 noteikto pastāvīgas pārlūkošanas mehānismu.Latvijas Republikā šāda ikgadēja atkārtota pārbaude būtu jāveic aptuveni 400 darba devējiem, 7000 darbiniekiem. Tāpēc, lai mazinātu darba devēju administratīvo slogu, un arī paaugstinātu pārbaudes efektivitāti, noteikumu projekta IV daļā tiek noteikta kārtība atkārtotās iepriekšējās darbības pārbaudes veikšanai, paredzot, ka to veic Valsts drošības dienests regulas Nr.2015/1998 pielikuma 11.1.7.punkta a) apakšpunktā noteiktā pastāvīgas pārlūkošanas mehānisma ietvaros visām personām, kam veikta pastiprinātā iepriekšējās darbības pārbaude.Projektā precizēta arī atkārtotās iepriekšējās darbības pārbaudes kārtība tām personām, kuras neieņem amatu kādā no likuma “Par aviāciju” 57.1 panta trešajā daļā minētajām jomām, kur darba devējiem nav nepieciešams veikt pastiprināto pārbaudi.Noteikumi Nr. 460 nenoteica kārtību gaisa kuģa apkalpes locekļa identitātes kartes izsniegšanai un anulēšanai. Tāpēc Latvijas Republikā reģistrētie gaisa kuģu ekspluatanti šo pārbaudi veica atšķirīgi un ne vienmēr atbilstoši normatīvajām prasībām.Tāpēc noteikumu projekta V daļā tiek noteikta vienveidīga kārtība apkalpes locekļa identitātes kartes izsniegšanai un anulēšanai.Noteikumu projekta VI daļā tiek būtiski papildināta lidostas identitātes kartes izsniegšanas kārtība. Ņemot vērā, ka līdz šim ne reti ir bijuši starpgadījumi, kad lidostas identitātes kartes lietotāji ir pārkāpuši lidostā noteiktās piekļuves kontroles un drošības pārbaudes prasības, lidostas administrācijai ir uzlikts pienākums apmācīt un informēt identitātes kartes saņēmējus par konkrētām lidostas ekspluatanta prasībām, norādot arī tos pārkāpumus, kuri ir uzskatāmi par būtiskiem un kuri pēc pārkāpuma apstākļu pārbaudes var radīt negatīvas tiesiskas sekas darbiniekam, ietverot identitātes kartes anulēšanu.Sekojoši precizēta arī lidostas identitātes kartes anulēšanas kārtība.Noteikumu projekta VII daļā noteikta atšķirīga lidostas identitātes kartes izsniegšanas un anulēšanas kārtība valsts institūciju amatpersonām un ārvalstu institūciju darbiniekiem.Noteikumos Nr.460 bija paredzēts, ka lidostas administrācija ir tiesīga anulēt lidostas identitātes kartes valsts iestāžu amatpersonām, ja tās ar savu darbību apdraud civilās aviācijas drošību.Ņemot vērā, ka valsts institūciju amatpersonas lidostā pilda būtiskas valstiskas funkcijas, noteikumu projektā lidostas administrācijai vairs nav paredzētas tiesības anulēt amatpersonu caurlaides, bet gan pienākums nekavējoties informēt attiecīgās valsts institūciju par notikušo pārkāpumu un piedalīties pārbaudē par pārkāpuma apstākļiem.Ja pārkāpums ir atzīts par būtisku un apzinātu, lidostas administrācija ir tiesīga lemt par identitātes kartes darbības apturēšanu, t.i. amatpersonai vairs nav iespēju nokļūt lidostā amata pienākumu veikšanai, un turpmākā rīcība saistībā ar amatpersonas pārkāpumu ir valsts institūcijas kompetencē.Ņemot vērā regulā Nr.2019/103 paredzēto pārbaužu veikšanas kārtību un projektā izvēlēto personu pārbaudes risinājumu, Valsts drošības dienests turpmāk personu pārbaudes veiks, izmantojot regulas Nr.2015/1998 Nr.11.1.7. punktā noteikto pastāvīgas pārlūkošanas mehānismu. Lai īstenotu projektā paredzēto uzdevumu izpildi, Valsts drošības dienestam būs nepieciešams papildu darbaspēka resurss, pamatlīdzekļi, kā arī radīsies izdevumi personu pārbaužu procesa pielāgošanai, nodrošinot pārbaužu veikšanu pastāvīgā pārlūkošanas mehānisma ietvaros (tehniskais risinājums). Minētais radīs nepieciešamību pēc papildu finansējuma piesaistes Valsts drošības dienestam. Papildu finansējuma piešķiršanu Valsts drošības dienestam būs nepieciešams iekļaut 2023. gada valsts budžeta plānošanas procesā, savukārt 2022. gada laikā radušās papildu izmaksas Valsts drošības dienests segs tam piešķirtā budžeta ietvaros.Atbilstoši regulas Nr.2019/103 2.pantam regulas 2015/1998 pielikuma 1.2.3., 11.1.punktu piemēro no 2021.gada 31.decembra, tādēļ projekts paredz, ka projekta 18.-26., 27., 37., 49., 51. un 53.punkts stājas spēkā 2021. gada 31. decembrī. Līdz 2021. gada 30. decembrim gaisa kuģa apkalpes locekļa identitātes kartes un lidostas identitātes kartes tiks izsniegtas pēc standarta iepriekšējās darbības pārbaudes veikšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”, Valsts drošības dienests, Iekšlietu ministrija, VAS “Starptautiskā lidosta “Rīga”, A/S “Air Baltic Corporation”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz civilās aviācijas lidlauku ekspluatantiem, lidostām, civilās aviācijas gaisa kuģu ekspluatantiem, oficiālajiem kravu aģentiem, zināmajiem nosūtītājiem, lidojuma laikā patērējamo krājumu pilnvarotiem piegādātājiem, lidojuma laikā patērējamo krājumu zināmajiem piegādātājiem un lidostu krājumu zināmajiem piegādātājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts neietekmēs tautsaimniecību.  Visi Projekta anotācijas II sadaļas 1.punktā minētie darba devēji kopš 2013.gada atbilstoši likuma “Par aviāciju” 57.1 panta pirmajai daļai veic standarta iepriekšējās darbības pārbaudi regulā Nr.2015/1998 noteiktajām personām un personām, kuras veiks darba pienākumus aeronavigācijas objektos.  Projektā ietvertais tiesiskais regulējums saglabā noteikumos Nr.460 darba devējam noteikto standarta iepriekšējās darbības pārbaudes veikšanas kārtību un lidostas identitātes kartes izsniegšanas un anulēšanas kārtību, precizējot un detalizējot prasības izpildei, lai sasniegtu vienveidīgu šo procesu piemērošanu.  Vairākām darba devēju kategorijām saskaņā ar regulas Nr.2019/1583 pielikuma 3.punktu, ar kuru ir grozīts regulas Nr.2015/1998 pielikuma 11.1.2.punkts, saglabājas nemainīta prasība veikt standarta iepriekšējās darbības pārbaudi. Šī prasība attiecas uz oficiālajiem kravu aģentiem, zināmajiem nosūtītājiem, lidojuma laikā patērējamo krājumu pilnvarotiem piegādātājiem, lidojuma laikā patērējamo krājumu zināmajiem piegādātājiem un lidostu krājumu zināmajiem piegādātājiem, kuri nodarbina personas, kas bez pavadības var piekļūt gaisa kravai un pastam, gaisa pārvadātāja pastam un gaisa pārvadātāja materiāliem, lidojuma laikā patērējamiem krājumiem un lidostu krājumiem, kuriem ir veiktas vajadzīgās drošības kontroles.  Līdz ar to administratīvais slogs šiem darba devējiem nepalielināsies.  Administratīvais slogs palielināsies tām darba devēju kategorijām, kuri nodarbina personālu, kam veicama pastiprinātā iepriekšējās darbības pārbaude.  Šo personu loks noteikts regulas Nr.2019/103 2.punktā, ar kuru ir grozīts regulas Nr.2015/1998 pielikuma 1.2.3.1.punkts, un regulas Nr.2019/1583 pielikuma 3.punktā, ar kuru ir grozīts regulas Nr.2015/1998 pielikuma 11.1.2.punkts. Tās ir personas, kurām izdodama gaisa kuģa apkalpes locekļa identitātes karte un lidostas identitātes karte, un personas, ko pieņem darbā īstenot pārbaudes, piekļuves kontroli un citus drošības kontroles pasākumus vai atbildēt par to īstenošanu ierobežotas iekļuves drošības zonā, kā arī personas, kurām ir administratora tiesības vai atļauja bez pavadības un neierobežoti piekļūt kritiskajām informācijas un komunikācijas tehnoloģiju sistēmām un datiem, ko izmanto civilās aviācijas drošībai.  Administratīvā sloga palielinājums veidosies, jo šiem darba devējiem pēc standarta iepriekšējās darbības pārbaudes veikšanas būs nepieciešams datus par darba kandidātiem nosūtīt Valsts drošības dienestam, kas veiks darba kandidātu pastiprināto iepriekšējās darbības pārbaudi. Par pārbaudes rezultātiem Valsts drošības dienests informēs darba devējus, kuru darbinieki pēc pozitīva atzinuma saņemšanas būs tiesīgi saņemt lidostas identitātes karti vai gaisa kuģu ekspluatanta apkalpes locekļa apliecību.  Tomēr arī lielākajai daļai no šiem darba devējiem administratīvais slogs palielināsies nenozīmīgā apjomā. Šādi darba devēji ir komersanti, kuri nomā telpas lidostas teritorijā un kuru personālam darba pienākumu izpildei nepieciešams saņemt lidostas identitātes karti. Vairumā gadījumu šie mazie un vidēja izmēra komersanti nodarbina nelielu skaitu darbinieku un personāla mainība šajos uzņēmumos ir zema.  Ir paredzams, ka administratīvais slogs palielināsies lielajiem darba devējiem, kā VAS “Starptautiskā lidosta "Rīga"”, A/S "Air Baltic Corporation" un SIA “SmartLynx Airlines”. |
| 3. | Administratīvo izmaksu monetārs novērtējums | Kopējais personu skaits, kurām būs nepieciešams veikt pastiprinātās iepriekšējās darbības pārbaudes, lai tām izsniegtu civilās aviācijas gaisa kuģa apkalpes locekļa identitātes kartes un lidostas identitātes kartes, ir paredzams aptuveni 6000 darbinieku. Šis skaits aprēķināts, ņemot vērā prognozes par aviācijas nozares atveseļošanos pēc Covid - 19 pandēmijas, paredzot, ka aviācijas pārvadājumu apjoms atgriezīsies 2019. gada līmenī līdz 2025. gadam.  Ņemot vērā, ka nedz A/S "Air Baltic Corporation", nedz VAS “Starptautiskā lidosta "Rīga"” nav sasniegušas 2021. gadā plānotos darbības rādītājus, ir prognozējams, ka, nestabilizējoties globālajai pandēmijas situācijai, arī turpmākos gados apkalpoto pasažieru skaits būs ievērojami mazāks, līdz ar to arī minētajiem uzņēmumiem nepieciešamais personāla skaits būs mazāks.  Šie uzņēmumi arī neprognozē, ka pastiprinātās iepriekšējās darbības pārbaudes ieviešanai būs nepieciešams palielināt to personāla vadības daļu štatus, pat ja līdz 2025. gadam tiks pieņemts darbā tāds personāla daudzums, kāds tika nodarbināts 2019. gadā.  Vērtējot, kā veidojas darba devēju papildu administratīvās izmaksas, tās sevī ietver informācijas sniegšanu par darbā pieņemamajām personām Valsts drošības dienestam un informācijas glabāšanu.  Šī informācija darba devējam būs jāsniedz vienu reizi, turklāt iesniedzamie dati jau būs komersantu personāla vadības daļu rīcībā jau pēc darba kandidāta standarta iepriekšējās darbības pārbaudes pabeigšanas.  Tāpēc prognozējams, ka lielākajam vairumam no darba devējiem administratīvās izmaksas nepārsniegs 2000 euro gada laikā un izmaksu novērtējumu iesniegt nav nepieciešams.  Atsevišķiem lielākajiem darba devējiem kā VAS “Starptautiskā lidosta “ Rīga”” un A/S “ Air Baltic Corporation” administratīvās izmaksas varētu pārsniegt 2000 euro gadā, ja tām būs nepieciešams gada laikā, sākot no 2021. gada 31.decembra, pieņemt darbā ievērojamu darbinieku skaitu.  Tādā gadījumā C=(f x l) x (n x b) būtu  f - stundas samaksas likme, vidēji - 10 euro;  l - datu sagatavošana par vienu darba pretendentu variē, no 15 minūtēm līdz vienai stundai, atkarībā no sarežģītības, vidēji - 0,5 stundas.  n - darbā pieņemamo personu skaits gadā, no 200 līdz 600, vidēji – 400;  b - vienu reizi gada laikā, arī - visā nodarbinātības laikā.  Aprēķinātais C = 2000 eur gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 5. Precizēta finansiālā ietekme | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 5.1. valsts pamatbudžets | 0 | 0 | 0 | 0 | 0 | nav precīzi aprēķināms | nav precīzi aprēķināms |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ietekme uz budžeta izdevumiem nav precīzi aprēķināma. 2022. gadā projekta īstenošana uz valsts budžetu ietekmi neradīs, jo Valsts drošības dienests īstenos piekritīgos pienākumus piešķirto budžeta līdzekļu ietvaros, bet papildu finansējums būs nepieciešams no 2023. gada. Precīza ietekme uz budžetu 2023. un turpmākajos gados nav aprēķināma, jo 2022. gadā tiks īstenots projektā ietvertais tiesiskais regulējums un tiks izvērtēti projektā paredzētā tiesiskā regulējuma ieviešanas radītāji 2022. gadā, kas tiks izmantoti, lai aprēķinātu Valsts drošības dienestam nepieciešamā finansējuma apmēru no 2023. gada. Nepieciešamā finansējuma apmērs 2023. gadam tiks aprēķināts 2023. gada valsts budžeta sagatavošanas procesā.  2023.gadā primāri tiks vērtētas iespējas Valsts drošības dienestam īstenot piekritīgos pienākumus piešķirto budžeta līdzekļu ietvaros. | | | | | | |
| 6.1. detalizēts ieņēmumu aprēķins |
| 6.2.  detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Pievienotais Ministru kabineta sēdes protokollēmuma projekts paredz jautājumu par papildu nepieciešamā finansējuma piešķiršanu Iekšlietu ministrijai (Valsts drošības dienestam) Ministru kabineta noteikumu projekta īstenošanai 2023. gadam un turpmāk izskatīt Ministru kabinetā likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2015/1998 pielikuma 1.2.3.punkts | Projekta 27.- 36., 37. – 48., 49. – 60.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.1.1.punkts | Projekta 18-21.punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2015/1998 pielikuma 11.1.3.punkta a), b) un c) apakšpunkts un 11.1.4.punkts | Projekta 16.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.1.3.punkta d) apakšpunkts | Projekta 18.-21. punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.1.7.punkta a) apakšpunkts | Projekta 24.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.6.2.punkts | Projekta 28., 38., 55.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Izmantotas Komisijas Īstenošanas 2020.gada 30.jūnija regulas (ES) 2020/910, ar ko Īstenošanas regulas (ES) 2015/1998, (ES) 2019/103 un (ES) 2019/1583 groza attiecībā uz apzīmējumu atkārtotu piešķiršanu aviosabiedrībām, operatoriem un tiesību subjektiem, kuri veic no trešām valstīm ievestas kravas un pasta drošības kontroles, kā arī attiecībā uz dažu kiberdrošības, iepriekšējās darbības pārbaudes, sprāgstvielu atklāšanas sistēmu iekārtu standartu un sprāgstvielu palieku detektoru jomā piemērojamu regulatīvo prasību atlikšanu Covid-19 pandēmijas dēļ 2.pantā dotās tiesības attiecībā uz regulā Nr.2015/1998 noteikto pastiprināto iepriekšējo darbības pārbaužu veikšanu no 2021. gada 31. decembra (projekta 61. un 62.punkts). | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā 2020.gada 7.decembrī tika ievietots Satiksmes ministrijas tīmekļa vietnē http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Priekšlikumi netika sniegti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Civilās aviācijas aģentūra un Valsts drošības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav |

Satiksmes ministrs T.Linkaits

Vīza:

Valsts sekretāre I.Stepanova

Klotiņš, 67830964

[armands.klotiņš@caa.gov.lv](mailto:armands.klotiņš@caa.gov.lv)